## Játék szavakkal

Ez játék
Csak szavak:

itt van
előttem
kedvesem
arca
fényjáték
szemében
érzem
Őt
nézem

itt van előttem kedvesem arca
fényjáték szemében
érzem, Őt nézem

itt van előttem
kedvesem arca fényjáték
szemében érzem Őt
nézem
…

Ott vagyok,
látom, ahogy haladok,
a járdaszegély a nyakamig ér.
A földből épp kilátok.
Módikálok.
Játszom.
Bár nem értem minek.
Azt mondták, úgy éri meg,
s én ennek hiszek.
Ott vagyok.
Én meg itt.
Különös egy pár,
az egyik összezsugorodva jár,
a másik a magasból lesi,
és arra vár,
hogy a kicsi majd rátalál.