## klikk-klakk

klikk-klakk
az idő szalad
elvágtázik melletted
ellopja az életed

klikk-klakk
hallgasd csak!
annyit jelent, nem többet
a jelent meg kell értened
- a jel a kötés -
mit jelent?
összekapcsol lelkeket
annyit jelent, s nem többet!
a múlt bélyege jövőt terhel
de megváltható a jellel

klikk-klakk
az idő szalad
jaj, Istenem, jaj nekem!
hová rohansz Életem?
inkább halni, mint hallani
nem akarod megtudni?

klikk-klakk
azért hallgasd csak!
árnyak és erények
olthatatlan remények
küzdenek keményen
éltek-holtak tengerében
ősidők mélységében
a titok meglapul
ám ha lankadatlanul
magadban visszatekintesz
mindent megértesz!

klikk-klakk
a szívem ver
súlyos ütésekkel
mérlegel
mi jó, mi rossz
mi rossz, mi jó
Mit tegyek?
jaj, Istenem, jaj nekem
engedd, hogy ne érezzek
csak csendben vérezzek

Klikk-klakk
Halkul a hang
Az idő lejár
Az óra megáll.