## Halkan ring a csónakom

Halkan ring a csónakom
Lágy víz csókolja hajóm
Elaltat a fodrozódó bársony
Az Ég mártózik a tóba
A tó öleli az Eget magába
Én a határán siklok a távolba
Eggyé válok a horizonttal
A mindenségben megmártózom
Már a minden vagyok maga
Érzem a Földet, a Napot, a Holdat!
Utam mutat, túl a csillagokon halad
Vezet az Orion daloló hangja
Utam mutat, túl a csillagokon halad
Érzem a Földet, a Napot, a Holdat!
Halkan ring a csónakom
Átevez az égi határon
Átvisz a gáton
Át a küszöbön
Át Hozzád
Általa
Át…