## Földi létem

Ilyen az én földi létem
Napból nekem testet érlel
Rögből kenyerem adja
Italom fényből fakasztja

Sír
Embergyermek születik
Minden élet így kezdődik
Amit itt annak neveznek
Odaát halálnak éreznek.

Sír
Szellemgyermek születik
Minden lét így végződik
Amit ott életnek neveznek
Mi elmúlásnak éljük meg.

Ilyen az én földi létem
Napból nekem testet érlel
Rögből kenyerem adja
Italom fényből fakasztja
…
Ilyen az én emberlétem
Nappal testem földből éled
Szikár kőben is megered
Benne ereszt mély gyökeret
Vízzel itatja, fénnyel locsolja
Belőle növeszt új kenyeret

Isten teremtett
Csillag csendített
Hang ébresztett
Testet fakasztott
Uralmat adott
Sebet gyógyított