## Dél

Egy hinta fel s alá száll
Körüllengi a fülledt, estillatú táj
Csak a félhomály hallgatja
Hogy mit mesél neki a nyár
Miközben a hinta száll
Fel s alá jár
Nézd csak!
Benne ül egy kicsiny lány

A mindenség dalol
Mikor az égbolt hozzám hajol
Hol közelebb, hol távolabb
Apránként, finoman
Engem csalogat

És a hinta jár
Fel-le, fel-le
Újra indul
Fáradhatatlanul
És bennem ezer emlék mozdul
A mélyből
A múlt
Jelenné fordul
Rám talál
Egy elhagyott nyár

Mert ahogy a hinta jár
Föl és alá száll
Bennem újra éled minden élet
Narancsszínű esték
Valahonnan délről
Igen régről
Hozott emlék

Gyerekként
És azóta is
Felbukkan
Bennem vár
Hogy felemelkedjen
Ahogy a hinta jár, s vele a piciny lány
Fel s újból le
Le s újból fel
Az éghez száll
Míg végül haza talál.